
Tisztelt Képviselő-testület!

Az államháztartásról szóló 2011. évi CXCV. számú törvény 26.§-a, valamint a Magyarország 2016. évi központi költségvetéséről szóló 2015. évi C. törvény vonatkozó rendelkezései alapján a mellékelt költségvetési tervezetet terjesztem a Mórágyi Roma Nemzetiségi Önkormányzat Képviselő-testülete elé.

A 2012. évtől a bekövetkezett jogszabályi változások számos területen érintették a költségvetési szervek, így az önkormányzatok gazdálkodását, a költségvetés és beszámoló készítés tartalmi és formai elemeit is.

Az önkormányzat költségvetésének 2012. évtől nem része a nemzetiségi önkormányzatok és a jogi személyiségű társulások költségvetése, mely a továbbiakban önállóan, elkülönítetten kerül kialakításra.

Az államháztartásról szóló 2011. évi CXCV. tv (továbbiakban Áht.) 23.§. (2) bekezdés a) és b) pontja, valamint a 368/2011. (XII.31) Korm. rendelet (továbbiakban Ávr.) 24.§. (1) és (2) bekezdése alapján az önkormányzat, a hivatal és a felügyelete alá tartozó önállóan működő költségvetési szervek, valamint a nemzetiségi önkormányzat gazdálkodását éves költségvetés alapján folytatja. 

Magyarország 2016. évi költségvetését a Kormány a 2015 évi C. törvénnyel alkotta meg.
Az önálló elemi költségvetésből következően 2013. január 1-től a helyi önkormányzat, a nemzetiségi önkormányzat, valamint az általuk irányított költségvetési szervek gazdálkodásáról önálló könyveket kell vezetni és önálló beszámolót kell készíteni. A nemzetiségi önkormányzat költségvetését a nemzetiségi önkormányzat elnöke hagyja jóvá (Áht. 28.§. (4) bekezdése). 

Bevételek alakulása 

A Nemzetiségi Önkormányzat központi költségvetésből származó bevételei ismertek. A Nemzetiségi Önkormányzat általános működési támogatása 195.422 Ft, a feladatalapú támogatást két egyenlő részletben fogják megkapni április 15-ig, valamint augusztus 15-ig. Az önkormányzat a tavalyi év pénzmaradványát az idén kívánja igénybe venni, ez 302.566 Ft. Intézményi működési bevétel 17.000 Ft. Az eredeti bevételi előirányzat költségvetésben így 514.988 Ft szerepel.
Kiadások alakulása

A Nemzetiségi Önkormányzat pénzkészlete (pénzmaradvány) 2015. december 31-én 302.566 Ft volt. Ez abból adódott, hogy nem tudtunk mindent megvalósítani a tavalyi évben.   
A Nemzetiségi Önkormányzat 2016. évi kiadási előirányzatai főleg dologi kiadások:

· Átadott pénzeszközök                                                     55.000 Ft

· Dologi kiadások                                                             120.000  Ft
· Beruházások (kisértékű tárgyi eszköz beszerzés)          314.988 Ft

· Támogatások és szociális juttatások 


       25.000 Ft

Határozati javaslat

/2016. (II….) roma nemzetiségi önkormányzati határozat

a nemzetiségi önkormányzat 2016. évi költségvetéséről

1.) A Mórágyi Roma Nemzetiségi Önkormányzat Képviselő-testülete a nemzetiségi önkormányzat 2016. évi költségvetési 

a.) kiadási főösszegét


514.988 forintban, 

b.) bevételi főösszegét 


514.988 forintban állapítja meg.

2.)  A nemzetiségi önkormányzat 2016. évi költségvetési bevételeinek forrásonkénti, illetve működési és felhalmozási cél szerinti részletezését, kiadási előirányzatait a határozat 2. számú melléklete tartalmazza.

3.) A nemzetiségi önkormányzat működési, fenntartási kiadási előirányzatait a Képviselő-testület a következők szerint hagyja jóvá:
Működési kiadások előirányzata összesen:                     200.000 forint,

   ebből:

a)  működési pénzeszköz átadás                                      55.000 forint
b) saját hatáskörben adott pénzügyi ellátás                     25.000 forint
                   c)  dologi kiadások
      120.00 forint
Felhalmozási kiadások előirányzata összesen:                     314.988 forint,

   ebből:

a.) beruházások
      314.988 forint
4.) A nemzetiségi önkormányzat tartalékot nem képzett.
5.) A működési és felhalmozási célú bevételi és kiadási előirányzatokat tájékoztató jelleggel, mérlegszerűen a 4. és az 5. számú mellékletek tartalmazzák.
6.) Az önkormányzat által adott közvetett támogatások előirányzatát a 6. számú melléklet tartalmazza.

7.) A képviselő-testület az önkormányzat 2016. évi előirányzat felhasználási ütemtervét havi bontásban a 7. számú melléklet szerint hagyja jóvá.

8.) A nemzetiségi önkormányzat létszám-előirányzata 0 fő átlagos statisztikai állományi létszám (átlaglétszámban).

A költségvetés végrehajtására vonatkozó szabályok
9.) A nemzetiségi önkormányzat képviselő-testületének kizárólagos hatáskörébe tartozik a költségvetési határozat módosítása.

10.) 

a.) Ha év közben az Országgyűlés, a Kormány, illetve valamely költségvetési fejezet, vagy elkülönített állami pénzalap a nemzetiségi önkormányzat számára pótelőirányzatot biztosít, arról az elnök a képviselő-testületet tájékoztatni köteles.

b.) A pótelőirányzatról az elnök a képviselő-testületet negyedévenként – az első negyedévet kivéve - köteles tájékoztatni a képviselő-testületet legalább félévenként, szeptember 15-ig, valamint a zárszámadással egyidőben, a képviselő-testület a költségvetési határozatának pótelőirányzatok szerinti módosításáról ennek alapján dönt.
Egyéb rendelkezések
c.) A bevételek beszedésekor, kiadások teljesítésekor lehetőség szerint készpénzkímélő fizetési módokat kell alkalmazni. A pénzforgalmat elsősorban a bankszámlán kell bonyolítani. A készpénzben történő kifizetések az alábbiak lehetnek:

· elszámolásra kiadott összegek,

· készlet és kis értékű tárgyi eszköz beszerzés,

· kisösszegű szolgáltatási kiadások.

Felelős: Petrovics Gizella Ingrid elnök

Határidő: folyamatos

